برتھا بینز

برتھا بینز اک جرمن سوانی تے پہلی گڈی بنان والے کارل بنز دی ٹبری سی تے او پیلی سوانڈی سی جینے گڈی چلائ سی۔ 

او 3 مئ 1849 نوں فورزہائم جرمنی وچ جمی سی۔ 20 جولائ 1872 نوں اودا ویاہ کارل بنز نال ہویا۔ کارل بنز نے موٹر نال چلن آلی پہلی گڈی بینز پیٹنٹ موٹر ویگن بنا‏ئ۔ برتھا بینز کارل بنز دے کاروبار وچ پیسے لاۓ تے اینج او پہلی گڈی بنا سکیا۔ اودے میاں نے گڈی تے بنا لئ سی پر اونوں لمبے پینڈے تے نئ چلا ریا سی۔ برتھا دی اے سوچ سی جے لوک اینوں چلدیاں ویکھن گے تے اینوں مل لین گے اے سوچ کے اک دن او سویرے سویرے کسے نوں بنا دسیاں اپنے دو پتراں نوں لے کے اپنے شہر مینہائم توں 106 کلو میٹر دور فورزہائم اپنی ماں نوں ملن ٹر پئ۔ اوتھے اپڑ کے اونے ٹیلیگرام نال اپنے میاں نوں دس دیتا کے او ایس گڈی تے فورزہائم پونچ گئ اے۔ اگلے دن سویرے او اوتھوں ٹری تے مینہائم اپڑ گئ۔ راہ چ جیڈے گڈی چ رپھڑ پ‎ۓ اوناں نوں اونے آپ ٹھیک کیتا سی۔ برتھا بینز دے اس سفر نے اونں تے اودی گڑی نوں مشہور کر دیتا۔ او جیڑے راہ تے چلی او تریخی ہو گیا اے۔ اودے ایس سفر نے اوناں دے کاروبار نوں چوکھا فیدا دیتا۔

برتھا بینز 5 مئ 1944 نوں مر گئ۔

 بارلے جوڑ 


Category:گڈیاں
Category:جرمنی